Dan is-sit qiegħed għad-disposizzjoni tal-Laburisti muġugħin li l-Partit insihom kompletament. Il-Mazzun m'għandu l-ebda aġenda ħlief li tirrenja s-sewwa bħalma għamel meta bbakkja b'saħħa kbira d-Divorzju u l-Unjoni Ċivili. In-nies li jieħdu ħsieb dan is-sit għandhom il-ħajja tagħhom, izda l-inġustizzji, u d-doppja faccia ma jifilħuhomx. Lanqas jistgħu joqgħodu kwieti jaraw kif Joseph Muscat uza l-Laburisti u issa, għajr għall-ftit laqa', rema l-maġġoranza tagħhom. Aħna mux qed naqbzu għal dawk li kif tela' l-Labour ħasbu li jistgħu jagħmlu li jridu u jgħaffġu fuq kulħadd, izda għal dawk il-Laburisti li għamlu 25 sena jaqilgħu ġo rashom u baqgħu mingħajr ġustizzja, meta Nazzjonalisti li sa sentejn ilu kellhom ħdura kbira lejn il-Laburisti, ittellgħu s-sema, ngħataw postijiet tajbin u pagi m'għola s-sema. Għalhekk Joseph Muscat qed juri li lil-Laburisti ġenwini jafhom biss sakemm jista' juzahom u juza l-vot tagħhom, imbagħad wara ma jafhomx. Dan mhux aġir serju ta' Prim Ministru! U aħna tal-Mazzun qatt ma bzajna nitkellmu kontra l-inġustizzji u mhux se nibdew issa għax tela' l-Labour!
Mela l-Laburisti se jibqgħu jissawtu?